

**Škola priateľská k deťom** (Child Friendly School)

je postavený na myšlienke  Dohovoru o právach dieťaťa. Pomocou stanovených kritérií vzdeláva a vychováva k uplatňovaniu práv dieťaťa celé kolektívy škôl - žiakov, pedagogicky i nepedagogicky personál škôl, ale aj rodičov, pričom podstatným prvkom je plnohodnotná spoluúčasť detí na chode školy. Cieľom programu je vytvoriť v školách také prostredie, v ktorom sa každé dieťa cíti bezpečne, dobre, sebaisto a do ktorého chodí s radosťou.

## Kritériá získania titulu Škola priateľská k deťom - ZÁKLADNÁ ÚROVEŇ

1. Informovanie detí a rodičov o programe ŠPD
2. Školenie o programe pre celý personál školy
3. Nástenka venovaná právam detí, Linke detskej istoty a spolupráci s UNICEF
4. Práva detí v školskom vzdelávacom programe
5. Participácia detí na chode školy
6. Zapájanie sa do aktivít UNICEF Slovensko
7. Aktivita organizovaná žiakmi z ich iniciatívy

Naša škola získala v školskom roku 2015/2016 titul „**Škola priateľská k deťom**“. Ide o projekt pod záštitou slovenského výboru pre UNICEF. V rámci projektu sa predchádzajúci školský rok zúčastnili dvaja žiaci školenia, uskutočnili sa zbierky finančných prostriedkov, žiaci tvorili projekty na tému detských práv, či fungovania UNICEFu a školu navštívila Junior Ambasádorka, ktorá sa rôznymi aktivitami venovala žiakom z viacerých ročníkov.

Ako napovedá samotný názov, ide o titul určený škole, ktorej prostredie umožňuje žiakom vyjadriť svoj názor, žiaci sú oboznámení so svojimi právami a povinnosťami, podieľajú sa na tvorbe školských aktivít a do školy chodia s radosťou. Aby sa v škole skutočne vytvorilo takéto prostredie je potrebná spolupráca nielen medzi žiakmi a učiteľmi, ale aj s rodičmi a celým personálom školy.

Tak ako minulý rok, aj tento školský rok nás v rámci projektu čakajú viaceré aktivity.

Okrem voľby žiackej školskej rady, tvorby násteniek, aktivít určených na vzdelávanie v oblasti práv a povinností detí, bude jednou z nasledujúcich aktivít  **Vianočná zbierka UNICEF** s názvom **„Snehová vločka“.**

Zbierka **„Snehová vločka“** sa bude konať od **5. do 18. decembra, 2016.** Finančné prostriedky sa budú  zbierať opäť formou burzy, ako aj zbierkou v uliciach.